Številka: 10033-16/2025/1

Datum: 9. 4. 2025

Skladno s 7. odstavkom 57. člena Zakona o javnih uslužbencih (ZJU; Ur. L. RS, št. [63/07](http://www.uradni-list.si/1/objava.jsp?sop=2007-01-3411) UPB, s spremembami in dopolnitvami) in na podlagi 25. člena Zakona o delovnih razmerjih (ZDR-1, Ur. l. RS, št. [21/13](http://www.uradni-list.si/1/objava.jsp?sop=2013-01-0784), s spremembami in dopolnitvami) Agencija Republike Slovenije za okolje objavlja prosto strokovno-tehnično delovno mesto

**OPERATER NA MERILNI MREŽI** (m/ž), šifra DM 7015, v Oddelku za vzdrževanje merilnih mrež, Sektorju za vzdrževanje in razvoj merilnih mrež, Uradu za okoljska merjenja, za nedoločen čas s polnim delovnim časom, s 6-mesečnim poskusnim delom.

Kandidat/ka, ki se bo prijavil/a na prosto delovno mesto, mora izpolnjevati naslednja pogoja:

* srednje tehniško in drugo strokovno izobraževanje/srednja strokovna izobrazba ali srednje splošno izobraževanje/srednja splošna izobrazba,
* najmanj 6 mesecev delovnih izkušenj.

Delovne naloge:

* vzdrževanje merilne mreže in merilne infrastrukture;
* vzdrževanje, popravljanje in umerjanje elektronskih in klasičnih merilnih instrumentov in naprav z intervencijami na terenu;
* vzdrževanje podatkovnih baz in evidenc iz strokovnega področja;
* izvajanje terenskih meritev.

Delo je terensko in se izvaja na območju celotne Slovenije. Delo vključuje vzdrževanje meteoroloških merilnih sistemov na slovenskih letališčih ter pripravljenost na delo izven rednega delovnega časa. Prednost pri izbiri bo imel/a kandidat/ka z znanjem in izkušnjami na področju okoljskih meritev, poznavanjem merilne opreme za izvajanje meritev, rokovanjem z orodji za vzdrževanje merilne opreme in merilnih mest kot celote. Od kandidata/ke se pričakuje sposobnost dela v skupini (timsko delo) ter opravljen vozniški izpit B kategorije.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni/a uslužbenec/ka pridobil/a z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Z izbranim/o kandidatom/ko bo sklenjeno delovno razmerje za nedoločen čas s polnim delovnim časom, s 6-mesečnim poskusnim delom. Izbrani/a kandidat/ka bo delo opravljal/a na območju celotne Slovenije in v prostorih Agencije Republike Slovenije za okolje, Vojkova 1b, Ljubljana.

**Kandidat/ka mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. izjavo o izpolnjevanju pogoja glede delovnih izkušenj oziroma opis delovnih izkušenj in
3. izjavo, da za namen te javne objave dovoljuje Agenciji Republike Slovenije za okolje pridobitev teh podatkov iz uradne evidence.

Kandidat/ka za razpisano prosto strokovno-tehnično delovno mesto vložijo prijavo na obrazcu **»prijavni obrazec«,** ki je priloga tej javni objavi. Zaželeno je, da je prijavnemu obrazcu priložen tudi kratek življenjepis, kjer kandidat/ka poleg formalne izobrazbe navede tudi druga znanja in veščine, ki jih je pridobil.

Kandidat/ka vloži prijavo v pisni obliki, ki jo pošlje v zaprti ovojnici z označbo: »za javno objavo delovnega mesta operater na merilni mreži (m/ž), šifra DM 7015, v Oddelku za vzdrževanje merilnih mrež, Sektorju za vzdrževanje in razvoj merilnih mrež, Uradu za okoljska merjenja na Agenciji Republike Slovenije za okolje, pod zaporedno št.10033-16/2025« na naslov: Agencija Republike Slovenije za okolje, Vojkova 1b, 1000 Ljubljana. Prijava je možna do vključno **torka, 22. 4. 2025** in začne teči dan po objavi prostega delovnega mesta. Za pisno obliko prijave se šteje tudi elektronska oblika, poslana na elektronski naslov: ***gp.arso@gov.si,*** pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posameznega kandidata/ke.**

Kandidat/ka bo pisno obveščen/a o (ne)izboru, v roku 8 dni po zaključenem postopku izbire.

Informacije o izvedbi javne objave dobite na tel.: 01/ 478 4134 ali elektronskem naslovu matej.cucek@gov.si (Matej Čuček).

 mag. Gregor SLUGA

 namestnik generalnega direktorja

 p. p. št. 0210-9/2019-6 z dne 1. 4. 2021